Njemačke savezne pokrajine

Savezna Republika Njemačka je federalna parlamentarna republika koja u svom sastaavu ima 16 saveznih država ili pokrajina.
Svaka federalna jedinica je na saveznom nivou zastupljena u gornjem domu parlamenta (Bundesratu). Njemačke pokrajine pripadaju prvom nivou teritorijalne podjele Njemačke po standardima ISO 3166-2:DE i NUTS:DE.

Postoji 14 pokrajina (njem:Länder) i 2 države (Freistaat), pri čemu je razlika samo u nazivu koji je zadržan iz tradicionalnih razloga. S obzirom na to da je današnja Njemačka nastala od nekoliko država, ona ima federalni ustav, a konstitutivne države su sadržale određeni stepen suvereniteta. Sa naglaskom na geografske uslove, Berlin i Hamburg se smatraju gradovima državama (njem. Stadtstaaten), kao što je Bremen (pokrajina), koga zapravo čine gradovi Bremen i Bremerhavena. Za ostalih trinaest saveznih država se koristi naziv teritorijalna država (njem. Flächenländer).

Savezna Republike Njemačka je 1949. godine nastala ujedinjenjem zapadnih država (koje su prethodno bile pod američkom, britanskom i francuskom upravom) koje su stvorene nakon Drugog svjetskog rata. Početkom 1949. godine, savezne države SR Njemačke su bile: Baden, Bavarska, Bremen, Hamburg, Hessen, Donja Saksonija, Sjeverna Rajna-Vestfalija, Porajnje-Falačka, Schleswig-Holstein, Württemberg-Baden (do 1952) i Württemberg-Hohenzollern (do 1952). Zapadni Berlin, koji zvanični nije bio dio SR Njemačke, bio je u velikoj mjeri integrisan i defakto je smatran saveznom državom.

Godine 1952, nakon referenduma, Baden, Württemberg-Baden i Württemberg-Hohenzollern su spojeni u Baden-Württemberg. Godine 1957. Protektorat Saar se pridružio Njemačkoj kao Saarland. Ujedinjenjem Njemačke 1990. godine, kojim je Njemačka Demokratska Republika ušla u sastav Savezne Republike Njemačke, dovelo je do obnavljanja istočnih savezni država: Brandenburg, Mecklenburg-Zapadno Pomorje, Saksonija, Saksonija-Anhalt i Tiringija, kao i do ponovnog spajanja Zapadnog i Istočnog Berlina u Berlin i njegovo uspostavljanje kao punopravne i jednake savezne države. Regionalni referendum 1996. godine na kome se izjašnjavalo o spajanju Berlina sa okolnim Brandenburgom u "Brandenburg-Berlin" nije dostigao neophodnu većinu glasova u Brandenburgu, dok je većina Berlinaca glasala sa spajanje.

Federalizam je jedan od utemeljenih ustavnih principa Njemačke. Prema Ustavu Njemačke, neka pitanja, kao što su spoljni poslovi i odbrana, isključivo su odgovornost njemačke federacije. Ostala pitanja padaju pod zajedničke nadležnosti saveznih država i federacije. Savezne države zadržavaju rezidualni zakonodavni integritet za sva druga područja, uključujući "kulturu", koja u Njemačkoj ne podrazumijeva samo pitanja kao što su finansijska promocija umjetnosti i nauke, nego i većinu oblika obrazovanja i obuke. Iako su spoljni odnosi, uključujući međunarodno ugovore, prije svega odgovornost federalnih vlasti, konstitutivne države imaju određena ograničena ovlašćenja u ovoj oblasti: u pitanjima koja neposredno utječu na njih, savezne države svoje interese brane na federalnom nivou kroz Bundesrat Njemačke (Savezni savjet; gornji dom Saveznog parlamenta Njemačke) i u oblastima u kojima imaju zakonodavnu vlast imaju ograničena ovlašćenja da zaključe međunarodne ugovore "uz saglasnost federalne vlade".

  Grb Pokrajina Glavi grad  U savezuod  Predsjednikvlade Vladajuća partija  Broj glasovau parlamentu  Površina(km2)Izvor: Statistische Ämter des Bundes und der Länder : Gebiet und Bevölkerung , stanje: 31. decembar 2010, st./km2 izračunat iz originalnih podataka. Svi brojevi su zaokruženi.  Brojstanovnika(mil.)Statistische Ämter des Bundes und der Länder , stanje: 31. decembar 2010  Gustoća km2 Udio stranaca(%)Gebiet und Bevölkerung – Ausländische Bevölkerung . Statistische Ämter des Bundes und der Länder. pristupljeno 18. decembar 2012. Jezici
 40pxBaden-Württemberg (BW)Stuttgart1949Godine 1949. dotadašnje zemlje Baden, Württemberg-Baden i Württemberg-Hohenzollern su se pridružili federaciji, te su se 1952. udružili u današnju pokrajinu Baden-Württemberg.Winfried Kretschmann (Zeleni)Zeleni i SPD 6 35.751 10,754 301 12,1njemački
 40pxBavarska (BY)München1949Horst Seehofer (CSU)CSU i FDP 6 70.550 12,539 178 9,9njemački
 40pxBerlin (BE)—1990Berlin je tek od njemačkog ujedinjenja postao punopravni član odnosno grad-pokrajina, iako je Zapadni Berlin ubrajan u pokrajine prijašnje Zapadne Njemačke.Klaus Wowereit (SPD)SPD iCDU 4 888 3,461 3899 14,1njemački
 40pxBrandenburg (BB)Potsdam1990Matthias Platzeck (SPD)SPD i LINKE 4 29.483 2,503 85 2,8njemački, Niedersorbisch, Niederdeutsch
 40pxBremen (HB)Bremen (de facto)1949Jens Böhrnsen (SPD)SPD i Zeleni 3 419 0,661 1576 12,7njemački, Niederdeutsch
 40pxHamburg (HH)—1949Olaf Scholz (SPD)SPD 3 755 1,786 2366 13,8njemački, Niederdeutsch
 40pxHessen (HE)Wiesbaden1949Volker Bouffier (CDU)CDU i FDP 5 21.115 6,067 287 11,5njemački
 40pxMecklenburg-Vorpommern (MV)Schwerin1990Erwin Sellering (SPD)SPD i CDU 3 23.191 1,642 71 2,5njemački, Niederdeutsch
 40pxDonja Saksonija (NI)Hannover1949Stephan Weil (SPD)SPD i Zeleni 6 47.613 7,918 166 6,9njemački, Saterfriesisch, donjonjemački
 40pxNordrhein-Westfalen (NW)Düsseldorf1949Hannelore Kraft (SPD)SPD i Zeleni 6 34.092 17,845 523 10,7njemački, Niederdeutsch
 40pxRheinland-Pfalz (RP)Mainz1949Malu Dreyer (SPD)SPD i Zeleni 4 19.854 4,004 202 7,9njemački
 40pxSaarland (SL)Saarbrücken1957Annegret Kramp-Karrenbauer (CDU) CDU i SPD 3 2.569 1,018 396 8,7njemački
 40pxSaksonija (SN)Dresden1990Stanislaw Tillich (CDU)CDU i FDP 4 18.420 4,149 225 2,9njemački, Obersorbisch
 40pxSaksonija-Anhalt (ST)Magdeburg1990Reiner Haseloff (CDU)CDU i SPD 4 20.450 2,335 114 1,9njemački, Niederdeutsch
 40pxSchleswig-Holstein (SH)Kiel1949Torsten Albig (SPD)SPD, Zeleni i SSW 4 15.799 2,834 179 5,3njemački, danski, frizijski, Platt-njemački ili donjonjemački i romski
 40pxTirinška (TH)Erfurt1990Christine Lieberknecht (CDU)CDU i SPD 4 16.172 2,235 138 2,3njemački
 40pxNjemačka (DE)Berlin—Angela Merkel (CDU)CDU/CSU i FDP — 357.121 81,752 229 9,1njemački (zvanični) i priznati jezici manjinau pojedinim pokrajinama

 Reference 

Kategorija:Njemačka

Kategorija:Administrativna podjela Njemačke
Njemačka
Njemačka